alexandrainst/scandi-wiki huggingface dataset:
Zeja (by)

«Zeja» har flere betydninger.

Zeja (russisk: Зе́я) er en by i Amur oblast i Russland. Den ligger ved elven Zeja, en sideelv til Amur, omtrent 230 km sørøst for Tynda og 390 km nord for Blagovesjtsjensk. Innbyggertall: 27 400 (est. 2005), 27 795 (folketelling 2002), 31 955 (folketelling 1989).

Zeja ble grunnlagt i 1879 som en bosetning under navnet Zejskij Sklad (russisk: Зе́йский Склад, norsk; Zejas lager) pga. oppdagelsen av gullforekomster i elva Zejas nedslagsfelt. I 1906 ble navnet endret til Zeja-Pristan (russisk: Зе́я-При́стань, norsk; Zejas havn). I 1913 fikk byen nok en gang nytt navn, og ble denne gangen omgjort til Zeja, navnet byen innehar den dag i dag.

Referanser

Eksterne lenker 
 

Byer i Amur oblast
Byer grunnlagt i 1879
1879 i Russland
Carlo Cudicini

Carlo Cudicini (født 6. september 1973) er en italiensk keeper som for tiden er uten klubb, hans siste klubb var Los Angeles Galaxy. Han er forøvrig sønn av den italienske keeperlegenden Fabio Cudicini, som spilte for AC Milan. Han har spilt for klubber som AC Milan og SS Lazio. Han var inntil 2009 den spilleren som hadde vært lengst i Chelsea etter John Terry.

Han var Chelsea førstevalg i to sesonger, men ble andrevalget etter den tsjekkiske målvakten Petr Cech. Han ble kjøpt for £ 160 000.

Cuducini ble kåret til Chelseas «Player of the year» av fansen i 01/02-sesongen. Han ble kåret til den beste målvakten i Premier League sesongen 2002-2003 da han mottok ITV "Golden Gloves" prisen som årets beste målvakt i toppdivisjonen. 

Han spilte totalt 216 kamper (210+6) for Chelsea mellom 1999 og 2009, men fikk aldri nok kamper til å bli seriemester.
I stedet var han med å vinne FA-cupen i 2000 og 2007, og Community Shield i 2000 og 2005.

Den 26. januar 2009 gikk han gratis til Tottenham Hotspur hvor han ble til 2012.

Referanser

Eksterne lenker 
  
 
  Omtale på Chelseas sider

Italienske fotballspillere
Fotballspillere for AC Milan
Fotballspillere for Calcio Como
Fotballspillere for AC Prato
Fotballspillere for SS Lazio
Fotballspillere for Chelsea FC
Fotballspillere for Tottenham Hotspur FC
Fotballspillere for Los Angeles Galaxy
Personer fra Milano
Geremi Njitap

Geremi Sorele Njitap Fotso (født 20. desember 1978) er en kamerunsk fotballspiller som spiller for den tyrkiske klubben Ankaragücü. Tidligere har han spilt i blant annet Real Madrid, Middlesbrough FC (lån), Chelsea FC og Newcastle United FC. Han spiller til vanlig høyre back eller midtbane.

Geremi var en del av det  laget som vant gull i Sommer-OL 2000. Han har også representert Kamerun i VM 2002, og i Afrikamesterskapet i 2004, 2006, 2008 og 2010.

I 2003 ble Geremi hentet til Chelsea av daværende Chelsea-manager Claudio Ranieri for £6 millioner.

Mens Ranieri var manager, var Geremi ofte i førsteelleveren, men da Jose Mourinho tok over, har Geremi slitt med å få spilletid. Dette pga. bredden og styrken i Chelsea-stallen.

Selv om han startet karrieren som høyreving, har Mourinho brukt ham som back-up på høyreback. Paulo Ferreira har vært førstevalget.

3. juli 2007 signerte Geremi for Newcastle United, og ble Sam Allardyces fjerde kjøp som Newcastle-sjef, etter at Mark Viduka, Joey Barton og David Rozehnal også hadde kommet inn portene på St James' Park.

I januar 2010 signerte Geremi for tyrkiske Ankaragücü.

Referanser

Eksterne lenker 
 

Kamerunske fotballspillere
Spillere i Fotball-VM 2002
Spillere i Fotball-VM 2010
Olympiske mestere for Kamerun
Medaljevinnere under Sommer-OL 2000
Deltakere for Kamerun under Sommer-OL 2000
Fotballspillere under Sommer-OL 2000
Fotballspillere for Cerro Porteño
Fotballspillere for Chelsea FC
Fotballspillere for Middlesbrough FC
Fotballspillere for Newcastle United FC
Fotballspillere for Real Madrid CF
Fotballspillere for Gençlerbirliği SK
Fotballspillere for MKE Ankaragücü
Vinnere av Mesterligaen i fotball for menn
Olympiske medaljevinnere i fotball
Middleton (Kim Possible)

Middleton er en fiktiv by fra Disney Channelserien Kim Possible.

Beliggenhet
Middleton er senter i et byområde som består av de tre byene Lowerton, Middleton og Upperton. Det meste som vises av Middleton viser en søvnig drabantby, selv man også får se et aktivt urbant område med tett befolkning, godt utbygd infrastruktur og anseelig kulturliv.

Den nøyaktige posisjonen til Middleton er med overlegg umulig å stadfeste. Hint gitt i forskjellige episoder har gitt tvetydig eller motstridende informasjon. I The New Ron vises et flerstatskart; kartet tilsier at Middleton finnes et sted i Colorado. I Downhill vises et annet kart, som hevder at Mount Middleton er i eller omkring Vest-Virginia. I Queen Bebe havner Kim i San Francisco, og bemerker at hun var 1000 mil unna Middleton (egentlig 1000 miles), som indikerer at Middleton er et eller annet sted i eller ved Rocky Mountains. Middleton ligger nær både ørkenområder, grønne åser og snødekte fjell. Det er uansett nytteløst å plassere byen nøyaktig, som regissør Steve Loter har sagt at Middleton «Er hvor som helst i USA. Den er ikke basert på et virkelig sted», noe som gjør at byen kan portrettere et hvilket som helst lokalmiljø i de fleste amerikanske stater.

Viktige steder
 Middleton High School
 Middleton kjøpesenter
 Bueno Nacho #582
 Middleton Museum
 Middleton Romfartsenter
 Club Banana
 Smarty Mart

Rivalisering
Lagene og cheerleaderne til Middleton Mad Dogs er erkerivaler med Lowerton Lemurs. Kamper mellom disse lagene blir alltid opphetede.

Kim Possible
Fiktive steder

en:Middleton (fictional city)
Greveløkka skole

Greveløkka skole, som er Hamars nyeste barneskole, ble åpnet til skolestart i august 2002. Skolen har rundt 170 elever fordelt på syv alderstrinn. Greveløkka skole ligger mellom Ankerskogen svømmehall og idrettsbanen Greveløkka i nærheten av Hamar sentrum. Skoleanlegget er i stor grad integrert inn i området og miljøet rundt ved at høye gamle furutrær ligger tett innpå bebyggelsen.

Det innvendige er utformet på en slik måte at 1. til 4. klasse har sitt eget primærområde i første etasje, mens 5. til 7. klasse har tilholdssted i andre etasje. Klassegruppene har felles allrom med grupperomsløsninger for å muliggjøre alternative undervisningsformer og tilpasset opplæring.

Eksterne lenker 
 Informasjon om skolen hos Hamar kommune.no

Barneskoler i Innlandet
Skoler i Hamar
Lovisenberg skole

Lovisenberg skole er en barneskole ved tettstedet Hjellum rundt seks kilometer øst for Hamar sentrum i Innlandet. Skolen ble åpnet i 1971 og har i dag rundt 130 elever fordelt på syv alderstrinn, som har hvert sitt baserom. Lovisenberg satser på fysisk aktivitet som en del av undervisningen og dette foregår på uteanlegg som er på rundt 50 mål. Ved dette anlegget finnes det også flere lekeapparater, en lekestue, egen fotballbane, skateramper, to basketballbaner samt egen hoppbakke(revet).

Skolen er for øvrig i nærheten til en skog, som også blir tatt i bruk som en del av undervisningen. Der finnes det også sykkelbane og gapahuk som skolen deler med Lovisenberg barnehage. Skolens rektor heter Live Aasgaard Ottosen.

Rådmannen i Hamar foreslo at skolen skulle legges ned fra sommeren 2009, men dette fikk ikke flertall i kommunestyret. Det ble i stedet vedtatt en oppgradering av skolen, og den restaurerte skolen ble tatt i bruk til skolestart høsten 2010. I mellomtiden var skolevirksomheten lokalisert i samfunnshuset ved Ener ungdomsskole på Ridabu. Rådmannen ønsket også i 2016 å legge ned skolen.

Kjente elever
Thorstein Helstad, profesjonell fotballspiller.
Even Wetten, verdensmester på skøyter.

Rektorer
Åge W. Skjerve 70-tallet–1998
Lars Østby 1998–2003
Gro Kristiansen 2003–2010
Aslaug Grimsmo 2010–2016
Live Hoksrød 2016–

Referanser

Eksterne lenker 
 Informasjon om skolen hos Hamar kommune.no

Barneskoler i Innlandet
Skoler i Hamar
Prestrud skole

Prestrud skole er en barneskole grunnlagt i 1975 ved bydelen Storhamar på Hamar vest rundt tre kilometer nordvest for Hamar sentrum i Innlandet. Skolen er Hamars største og en av fylkets største barneskoler med rundt 420 elever fordelt på syv alderstrinn delt inn i basisgrupper med hver sin kontaktlærer samt rundt 60 ansatte. Prestrud skole ligger sentralt på Hamar vest og i nær tilknytning til Mjøsa og skogsområdet Furuberget, som brukes til aktiviteter både sommer og vinter.

I tillegg benytter skolen seg av svømmehall og gymsalen i kommunalt eide Prestrudhallen som ligger på samme område, samt de store utearealene som ligger rundt skolen. Idrettsanlegget nedenfor Prestrudhallen samt Nordlyshallen, som eies og driftes av Storhamar Idrettslag, blir også brukt av skolen.

Selve skolekomplekset er inndelt i tre hovedfløyer som i all hovedsak er fordelt på ett plan. Skolen er særegent ved at hvert enkelt undervisningsklasserom har egen inngang med garderobe og toalett. For øvrig blir barn i skolealder som flytter til Hamar med et annet morsmål tatt opp som elev ved Prestrud og integrert i en mottaksklasse. Skolens rektor heter Cecilie Werner Erichsen og satsningsområdene er innen fysisk aktivitet og kosthold, det musiske menneske samt engelsk.

Eksterne lenker 
 Informasjon om skolen hos Hamar kommune.no
 Flyfoto over skolen hos Hedmarkenkart.no

Barneskoler i Innlandet
Skoler i Hamar
Finstadhagan

Finstadhagan var tidligere et skogholt (såkalt "haga") ved Finstad gård i Aurskog. I dag brukes begrepet om næringsområdet i det samme området, ved den vestre innfartsveien til Aurskog/Aursmoen i Aurskog-Høland kommune. Betydelige næringsvirksomheter.

Aurskog-Hølands geografi
Næringsparker og industriområder i Norge
Vagabond (reisemagasin)

Vagabond utgis i Norge av Vagabond Forlag AS. Sjefredaktør er Julie Luneborg, tidligere markedsjef i samme forlag. Bladet ble etablert i Norge i 1994 av Helge Baardseth, som fortsatt er aktiv skribent og en del av magasinets redaksjon. Sammen med Anders Wyller utviklet de fra 1994 et reisemagasin som henvendte seg til den individuelt reisende og satset på fri, uavhengig reisejournalistikk. Vagabond var i perioden 1994-2001 eid av Vagabond AB som var utgiver av svenske Vagabond. I 2001 ble bladet kjøpt opp av det Egmonteide forlaget Fredhøis, senere Damm. Anders Wyller, sjefredaktør av bladet 2004-2016 kjøpte bladet fra Egmont i 2008 og etablerte Vagabond Forlag AS som i tillegg til magasinet utga reiselitteratur. Wyller drev forlaget frem til det ble solgt i 2016, men er fortsatt tilknyttet magasinet som skribent og artikkelforfatter. Vagabond har opp gjennom årene etablert seg som merkvare innenfor reiseinformasjon. Vagabond i Norge kommer, per 2019, ut med syv utgivelser i året.

Selskapet utgir også reisehåndbøker og annen reiselitteratur, samt arrangerer foto -/og skrivekurs, leserreiser og holder reiseforedrag. Vagabond er Skandinavias største reisemagasin, og er per 2019 Norges eneste opplagkontrollerte og lesertallmålte reisetidskrift. Magasinet utgis under samme navn i Norge, Sverige og Danmark, og har vært Skandinavias ledende reisemagasin gjennom 25 år.

Vagabond skrives av redaksjonen og faste reisende frilansere. Magasinet er tilgjengelig digitalt via Aftenposten Magasin+ løsning. Tidskriftet har iht lesertall fra Kantar TNS gallup hatt stabil digital vekst senere årene, med over 90 000 lesere per utgave (2018). Vagabond driver i tillegg Norges største reiseforum reiseeksperten.no (fb) med over 5 000 aktive medlemmer.

Lesertall
Bekreftede netto opplagstall fra Kantar TNS:

 2013: 68 000
2014: 78 000
 2015: 73 000
2016: 76 000
 2017: 91 000

Opplag
Bekreftede netto opplagstall fra Mediebedriftenes Landsforening:

 2013: 9 504
 2014: 9 168
 2015: 8 815
 2016: 8 184
 2017: 8 103
 2018: 9 133
 2019: 8 150

Referanser
<div class="references-small">

</div class="references-small">

Eksterne lenker 
 www.vagabond.no

Norske tidsskrifter
Publikasjoner etablert i 1994
Geir Ivarsøy

Geir Ivarsøy (født 27. juni 1957, død 9. mars 2006) var en av gründerne av Opera Software og hovedutviklerne av nettleseren Opera. Han og Jon Stephenson von Tetzchner var del av Televerkets forskningsinstitutt  på Kjeller hvor de utviklet en nettleser kalt MultiTorg Opera. Prosjektet ble fristilt av Telenor, og i 1995 fikk Ivarsøy og von Tetzchner rettighetene til programvaren og startet sitt eget firma for å videreutvikle den. 

Ivarsøy forelso å bruke Opera som navn på nettleseren. Han hadde selv hovedansvaret for å programmere visningmotoren. Denne koden var svært kompakt og rask, og nettleseren fikk derfor plass i tidlige telefoner med internett-tilgang.

I 2014 var Opera verdens sjette mest brukte nettleser.

Geir Ivarsøy døde i mars 2006 etter lang tids kamp mot kreft. Pr. 2018 har alle versjoner av Opera siden hans død vært dedikert til minne om Geir Ivarsøy.

Referanser 

Norske IT-gründere
Paul Smelter

Paul Smelter var bergverksingeniør. Han bygget opp Bærums Værk.

I 1601 bygget Christian IV en smelteovn nær Kronborg slott da Smelter omtales for første gang.

I 1610 var Paul Smelter kongens bergverksmann som på egen bekostning fikk i oppdrag å bygge smeltehytte i Bærum. Paul Smelter foreslo at jernhyttene i Bærum skulle samles og utbygges til et virkelig jernverk. Til verkets drift ble 3 – 4 gårder innkjøpt i 1615.

Han kom antagelig fra Sachsen i Tyskland, hvor Christian 4. som barn bodde hos besteforeldrene, og hvorfra han hentet en rekke bergverksfolk, til sin omfattende gruvedrift i Norge.

Litteratur

 Jacob Jacobsen: Paul Smelter og Bærums Verk. Skrift/Asker og Bærum historielag nr. 42, 2002

Norske ingeniører
Fødselsår ikke oppgitt
Hokuspokus

Hokuspokus eller hokus pokus er en trylleformel som brukes av magikere og tryllekunstnere. Ordet kan også brukes om selve tryllekunstene, om triksene og knepene og kan i vid forstand bety narrestreker, lureri, svindel og bedrag.  I Norge har uttrykket vært brukt i litt forskjellige former siden 1600-tallet. Ordet har gjerne tillegget «filiokus» og brukes da som uhøytidelig trylleformel i en tryllekunst, gjerne når noe forvandles, i formen «hokus pokus filiokus!»

Etymologi 
Det egentlige opphavet til uttrykket er uklart. Mest trolig er det en forvrengning av ordene i innstiftelsesordene i den eukaristiske bønn i den katolske nattverden som på latin lyder: hoc (enim) est corpus (meum), det vil si «dette er mitt legeme». Ordet filiokus kommer da fra den nikensk-konstantinopelitanske trosbekjennelse, der det var strid mellom katolske og ortodokse teologer om berettigelsen av det vestkirkelige tilføyelse av ordet filioque, om Den hellige ånd (- utgått fra Faderen, eller utgått fra Faderen og Sønnen («filioque» = «og Sønnen»). Denne diskusjonen ble kalt filioque-striden. 

Ettersom uttrykket først er belagt i protestantiske land i århundret etter reformasjonen, var det sannsynligvis ment nedsettende om det katolske nattverdssyn (at nattverdselementene ved disse ord opphører å være brød (eller vin) og blir substantielt til kristi legeme (og blod).

I den katolske messen tolkes ordene slik at forvandlingen av brødet og vinen skjer når ordene uttales. I magien brukes ordene også i forbindelse med forvandling, for eksempel når en tryllestav blir til et lommetørkle. Det er vel kjent at magi slik gjenbruker kristne symboler i endret form. Dette taler for at de først som brukte ordene magisk hadde en viss forståelse av ordenes funksjon.

Uttrykket kan også være en imitasjon av et uttrykk som høres ut som lærd latin, men som er uten mening. For mange har de i hvert fall fungert slik.

Annet
Hokuspokus er også brukt som tittel på bøker, låter og annet, deriblant Gunilla Bergströms barnebok Hokus Pokus Alfons Åberg! fra 1987 og Kurt Vonneguts Hocus Pocus'' fra 1990.

Se også
 Trylleformel
 Abrakadabra
 Simsalabim
 Shazam

Eksterne lenker
 Oppslagsordet «Hokus pokus» i Ordbog over det danske sprog 1700-1950 (ordbakgrunn og bruk på dansk)
 Oppslagsordet «Hokus pokus» i ''Svenska Akademiens ordbok» (ordbakgrunn og bruk på svensk)

Ord og uttrykk
Magi
BMW M52

BMW M52 er en stempelmotor med seks sylindere på rekke fra BMW. Sylindervolumet varierer fra 2 000 cm³ til 3 200 cm³. Motoren er en DOHC-motor med 24 ventiler og VANOS variable ventiltider. M52 erstattet motoren BMW M50 i 1994, og ble erstattet av BMW M54 i 2001. Motoren har aluminiumssylindere med Nikasil-belegg fremfor en støpt motorblokk av jern, noe som betyr en lettere motor.

På markeder med lavt svovelinnhold i bensinen fikk motoren et svært godt rykte, og M52 var på listen Ward's 10 Best Engines fra 1995 til 1998. På andre markeder, spesielt Storbritannia, som har et høyt svovelinnhold i bensinen, ble motoren mindre populær. Svovel reagerer på Nikasil, og førte til at mange av de tidlige motorene hadde unormalt høy slitasje i sylinderne. I mange tilfeller var en svært dyr og omfattende reparasjon nødvendig. I september 1998 ble problemet løst, ved introduksjon av sylinderfôringer i stål, under navnet M52 TU-3.

En Technical Update av motoren, M52TU, introdusert i 1999, fikk dobbel-VANOS og flere andre forbedringer.

M52B20
En 2,0-liters (1 991 cm³)-versjon ble introdusert i 1994. Boring er 80 mm, mens slaglengde er 66 mm.

Brukt i:
 1994-1999 E36 320i
 1995-1999 E39 520i
 1998-      (BMW E46 320i)

M52TUB20

Brukt i:
 E36 Z3 2.0i
 1998-2002 E46 320i/320Ci
 1998-2003 E39 520i

M52B22

2,2 L

Brukt i:
 2000-2001 E46 3-serie (M52T)

M52B24

2,4 L. Kun for Thailand.

Brukt i:
 1995-1999 E36 3-serie
 2000-2002 E39 5-serie (M52TU)

M52B25

En 2,5-liters versjon introdusert i 1995. Motoren leverer 125 kW (170 hk). Boring er 84 mm, mens slaglengde er 75 mm.

Brukt i:
 1995-2000 E36 323i/323ti
 1995-1999 E39 523i

M52TUB25

Brukt i:
 1997-2001 E46 323i/323Ci/323ti (M52T)
 1998-2001 E39 523i (M52TU)
 1998-2001 E36 Z3 (M52TU)

M52B28

En 2,8-liters versjon, også introdusert i 1994. Motoren har 84 mm i både boring og slaglengde, og leverer 193 hk (143 kW).

Brukt i:
 1995-1999 E36 328i
 1995-1999 E39 528i
 1995-1999 E38 728i/728iL
 1997-1999 E36 Z3 2.8

M52TUB28

Brukt i:
 1997-2001 E46 328i/328Ci (M52TU)
 1997-2001 E36 Z3 2.8 (M52B28/Z3)
 1998-2001 E39 528i (M52TU)
 1998-2001 E38 728i (M52TU)

S52B32	 
S52 er den 3,2 liter store M3-versjonen av M52. Den kom i en US-versjon på grunn av strenge krav til utslipp med 240 hk mens den europeiske var på 321 hk. 
	 
Brukt i:
 1996-1999 E36 M3	 
 1996-2000 E36 M Roadster/M Coupe

Eksterne lenker 
 Om BMW M52 på BMWworld.com

M52
ITpro

ITpro.no er et norsk nettsted som i hovedsak henvender seg til hjemmebrukere av IT.

Redaktør og grunnlegger av ITpro.no var Frank Aune, frem til han trakk seg fra eiersiden i 2009. Per Ståle Kvam tok over redaktørrollen og ledet nettstedet frem til 2010. I dag eies og drives nettstedet av Martin Aleksander Holm. Redaksjonen består av frivillige personer, i tillegg til freelanceskribenter. Nettstedet har ca. 65 000 unike besøkende i uken.

ITpro ble relansert med nytt navn og løsning 25. mars 2001. Forløperen til dagens ITpro het DigiDes.com, og gikk online i 2000.

I tillegg til nettstedet ITpro.no, driver ITpro også Forumet.no, et av Norges største supportforum innen IT, og X6.no, som var ITpros spill-kanal inntil den i 2010 ble implementert inn i ITpros hovedside. Nettverket Technett.no ble også etablert i ITpro i 2004.

Technett.no
I 2002 lanserte ITpro et nettverk som ble dannet av samarbeid mellom IT-relaterte nettsteder. Samarbeidet ble lagt opp for å tilby besøkende et nettverk av integrerte nettsteder som utfylte hverandre og hadde innhold av høy kvalitet. Dette førte til at ITpro i 2004 lanserte nettverket på et eget nettsted med navnet Technett.no. Til tross for stor interesse og flere medlemmer av nettverket, ble prosjektet lagt død i 2010. Hovedsakelig fordi det var for tidskrevende og vanskelig å sørge for at medlemssidene oppfylte kvaliteten og vilkårene som var satt for nettverket. I dag er Technett.no implementert i ITpros samarbeid med Microsoft.

Kontroverser
ITpro og spesielt Frank Aune ble i 2008 kritisert for å formidle UFO- og konspirasjonsteorier gjennom nettstedet. I dag har Frank Aune trukket seg fra sine roller i ITpro og formidler sine artikler gjennom nettstedet Nyhetsspeilet.

Referanser

Eksterne lenker
 ITpro

Norske nettaviser
Etableringer i 2000
Landssammenslutninga av Norske Vindkraftkommuner

Landssammenslutninga av Norske Vindkraftkommuner (LNVK) ble stiftet 15. februar 1999 er et nasjonalt nettverk for vindkraftkommuner i Norge som vil påvirke rammebetingelsene for vindkraftutbygging.

Styreleder er tidligere ordfører i Smøla kommune, Iver Nordseth. Han var også initiativtaker til organisasjonen, og har vært leder siden starten i 1999.

Per juni 2007 er 36 kommuner medlemmer

Finnmark
Berlevåg kommune
Båtsfjord kommune
Lebesby kommune
Måsøy kommune
Vardø kommune
Vadsø kommune
Nordkapp kommune

Troms
Tromsø kommune
Karlsøy kommune
Storfjord kommune

Nordland
Andøy kommune
Lurøy kommune

Nord-Trøndelag
Flatanger kommune
Nærøy kommune
Vikna kommune

Sør-Trøndelag
Bjugn kommune
Frøya kommune
Hitra kommune
Osen kommune
Roan kommune
Snillfjord kommune
Åfjord kommune

Møre og Romsdal
Fræna kommune
Haram kommune
Sande kommune
Sandøy kommune
Smøla kommune
Aure kommune

Sogn og Fjordane
Bremanger kommune

Hordaland
Austevoll kommune
Bømlo kommune
Fedje kommune
Fitjar kommune
Øygarden kommune

Rogaland
Hå kommune
Bjerkreim kommune

Se også
Landssamanslutninga av Vasskraftkommunar

Eksterne lenker 
 Landssammenslutninga av Norske Vindkraftkommuner

Norske organisasjoner
Organisasjoner etablert i 1999
Dušan Makavejev

Dušan Makavejev (født er 13. oktober 1932 i Beograd, død 25. januar 2019 samme sted) var en serbisk filmregissør og filmmanusforfatter. Han skal ha mye av æren for at jugoslavisk film fikk sin glansperiode på 1960- og 1970-tallet.

Karriere 
Makavejev prøvde seg på filmskaping i ung alder, men det var ikke før at han ble ferdig med filosofistudiet og militærtjenesten at han gjorde alvor av det. Han så mye film, og det var på denne måten han lærte seg mediets virkemidler. Fram til 1964 lagde han 18 kortfilmer, samtidig som han studerte.

Den første spillefilmen hans, Covek nije tica, kom i 1965. Allerede her kan man se det som kjennetegner Makavejevs senere filmer. Den er usammenhengende og blander sammen dokumentar og fiksjon. På denne tiden giftet han seg med Bojana Marijana.

Det internasjonale gjennombruddet kom i 1971 med filmen W.R.: Organismens mysterier. Den er også en usammenhengende lappeteppefilm som blandet dokumentar og fiksjon. Filmen ble forbudt i Jugoslavia, og i Norge vakte den sterke reaksjoner, men slapp gjennom sensuren med 18-årsgrense og en 17 meter lang svart sladd (som dekket nærbilde av en erigert penis).

Etter dette lagde han den like kontroversielle filmen Sweet Movie, som ble en stor sensasjon under Cannes filmfestival i 1974. Makavejev laget noen få filmer til, men ingen av disse har utmerket seg noe særlig.

Filmografi

Regi 
 Danske piger viser alt (1996) (bare ett segment)
 Rupa u dusi (1994) 
 Gorilla Bathes at Noon (1993) 
 Manifesto (1988) 
 The Coca-Cola Kid (1985) 
 Montenegro (1981) 
 Wet Dreams (1974) (segmentet «Politfuck») 
 Sweet Movie (1974) 
 W.R.: Organismens mysterier (W.R. – Misterije organizma) (1971) 
 I Miss Sonia Henie (1971) (kortfilm)
 Nevinost bez zastite (1968) 
 Ljubavni slucaj ili tragedija sluzbenice P.T.T. (1967) 
 Covek nije tica (1965) 
 Nova igracka (1964) (kortfilm)
 Nova domaca zivotinja (1964) (kortfilm)
 Dole plotovi (1962) (kortfilm)
 Parada (1962) (kortfilm)
 Film o knjizi A.B.C. (1962) (kortfilm)
 Ljepotica 62 (1962) (kortfilm)
 Osmjeh 61 (1961) (kortfilm)
 Eci, pec, pec (1961) (kortfilm)
 Pedagoska bajka (1961) (kortfilm)

Referanser

Eksterne lenker 
 

Serbiske regissører
Personer fra Beograd